Elképesztő sok pénzt adhatnak a határvadászoknak
Százmilliárd forintot is elkölthetnek a határvadászok ellátására, ráadásul az egészet kiveszik a közbeszerzési törvény hatálya alól.
Óriási pénzeket költhetnek el arra, hogy felszereljék a határvadászokat. Kósa Lajos ma jelentette be: nagyjából 90-100 milliárd forintot költhetnek el erre a célra.

A Belügyminisztérium kérésére ráadásul mindezt úgy tehetik meg, hogy a közbeszerzési törvény rendelkezései nem lesznek érvényesek. A tárca kérésére ugyanis a parlament honvédelmi és rendészeti bizottsága úgy döntött, hogy kiveszik ezt a törvény hatálya alól.

Kósa arról beszélt: nagyjából háromezer új határvadászt fognak felvenni. Az ő felszerelésüket, ellátásukat, és elhelyezésüket próbálják biztosítani többek közt ebből az összegből.

Egy Facebook-csoport nemrég gyűjtést indított a határvadászoknak. Mint írták, a déli határnál szolgálók nem kapnak megfelelő ellátást. Ezért vitaminokat, megfázás elleni gyógyszert, kávét, kézfertőtlenítőt, vagy épp sebtapaszt kezdtek el gyűjteni.
közbeszerzés határvadász